**PÁLYÁZATI FELHÍVÁS**

A Hódmezővásárhelyi Kozmutza Flóra Óvoda, Általános Iskola, Szakiskola, Kollégium, Egységes Gyógypedagógiai Módszertani Intézmény

**„NÉZD CSAK, AZ OTT AZ ÉN BOLYGÓM!”**

címmel

**irodalmi- és rajzpályázatot** hirdet a Hódmezővásárhelyi Tankerületi Központ intézményeiben tanuló diákoknak.

**A pályázat célja:** az elfogadás, a befogadás, az együttműködés, a tisztelet, a szeretet, a társadalmi elfogadás erősítése a fogyatékkal élő emberek iránt.

**A pályázat korcsoportjai:**

- 1-4. osztályos

- 5-8. osztályos

- 9-12. osztályos tanulók

**A pályaművek egyéni vagy csoportos alkotások is lehetnek. Egy pályázó több témában is nyújthat be pályamunkát.**

**A pályázat választható témái:**

1. **Illusztráció készítése Antoine de Saint-Exupéri A kis herceg című művéhez.**

Az illusztráció bármilyen technikával készíthető, legfeljebb A/3 méretig.

Általános elvárás: az illusztráció hátoldalán tüntessék fel az alkotás címét, a pályázó/pályázók nevét, osztályfokát, az intézmény nevét, telefonszámát, ímélcímét, a felkészítőtanár nevét. A pályaműveket kasírozás nélkül kérjük benyújtani.

1. **Egy elképzelt bolygó bemutatása, ahol a befogadás, az elfogadás, az együttélés, a szeretet, az együttműködés segíti az ott élők életét.**

A pályamunka bármilyen technikával készíthető, legfeljebb A/3 méretig.

Általános elvárás: a pályamunka hátoldalán tüntessék fel az alkotás címét, a pályázó/pályázók nevét, osztályfokát, az intézmény nevét, telefonszámát, ímélcímét, a felkészítőtanár nevét. A pályaműveket kasírozás nélkül kérjük benyújtani.

1. **Próza vagy vers formájú irodalmi alkotás készítése, amely Antoine de Saint-Exupéri A kis herceg című műve nyomán bemutat egy olyan elképzelt bolygót, ahol szeretetben, befogadva, együttműködve élnek.**

A pályamunka maximális terjedelme vers esetében 48 verssor, próza esetében legfeljebb 3 A/4-es oldal.

Formai elvárás: Times New Roman betűtípus, 12 pontos betűnagyság, szimpla sorköz, 2 cm-es margók. Az íráshoz mellékelni kell a pályázó/pályázók nevét, osztályfokát, az intézmény nevét, telefonszámát, ímélcímét, a felkészítőtanár nevét. A pályamunkát nyomtatva kérjük beküldeni.

Az elbírálásnál szempont, hogy a pályamű címe és tartalma összhangban legyen.

**Valamennyi pályázathoz a törvényes képviselő által aláírt hozzájáruló nyilatkozatot kell mellékelni.** (Aszülői nyilatkozat a pályázati felhívás része.)

**A pályázatok értékelése, díjazása:** Az irodalmi -és rajzpályázatokat külön-külön zsűri értékeli.

A pályázat díjai:

* könyvjutalom
* kiállításon bemutatás
* felolvasás
* a Kozmutza iskola honlapján megjelenés
* meghívás a 2025. 06. 05-én megrendezésre kerülő Kozmutza Gálára, ahol az intézmény tanulói mutatják be tehetségüket.

**A pályázat benyújtása:**

Azokban az intézményekben, ahol jelen vannak a Kozmutza iskola utazó gyógypedagógusai, személyesen átveszik a pályamunkákat.

Azok az intézmények, ahol nincsenek utazó gyógypedagógusok, személyesen vagy postai úton a Kozmutza Flóra Óvoda, Általános Iskola, Szakiskola, Kollégium, Egységes Gyógypedagógiai Módszertani Intézményben adhatják le, küldhetik el a pályamunkákat.

Cím: Hódmezővásárhely, Kutasi út 34-36. 6800

A borítékra írják rá a pályázat címét: „Nézd csak, ott az én bolygóm.”

**A pályázat beérkezésének határideje: 2025. március 24.**

**Eredményhirdetés ünnepélyes keretek között a Kozmutza Gála előtt, 2025. 06. 05-én a hódmezővásárhelyi Bessenyei Ferenc Művelődési Központban lesz.**

A zsűri döntése alapján a legkiválóbb pályamunkákat a művelődési központban kiállítjuk.

A zsűri döntése alapján a legkiválóbb irodalmi alkotásokat a díjátadón felolvassuk.

A pályázati felhívással kapcsolatban további információ kérhető **Megyesi Istvánné** főigazgatótól a kozmutza@kfisk-hmvhely.edu.hu címen vagy a 62-246-074 telefonon.

A pályázati felhívás az intézmény honlapján is elérhető: [www.kozmutzaflora.hu](http://www.kozmutzaflora.hu)

